ኤርትራ ብ1991 ኢያ ሓራ ወጺኣ። ኣብ ዉሽጢ 28 ዓመታት ብዙሓት ክኢላታት ጸሓፍቲ፡ ካልእሲ ይትረፍ በቲ ገድላዊ ተመኩሮኦም በብዓቕሞም ዛንትኦምን ዛንታ ኤርትራን ክጽሕፉ ትጽቢት ነይሩ ግን ብዙሕ መጻሕፍቲ ኣይፈረየን። እቶም ነቲ ኵነታት ብቀረባ ዝፈጥዎ ሰባት፡ እከይ ይዅን ጽቡቑ፡ 'ኣነ እዚ'ዩ ታሪኸይ' እንተዝብሉ ንውሉድ ወለዶ ዝጠቅም ሓድጊ ምገደፉ። መብዝሕትኦም ነቲ ሰውራ ዝመርሑዎ ዝነበሩ ተጋደልቲ ኣብ ሰብዓታት ኣትዮም'ዮም፣ ድሕሪ ሕጂ ነዊሕ ክጸንሑ ትጽቢት ኣይግበረሎምን። ብዕድሜ ስለዝደፍኡ ድማ ኣብ ሕጂ በጺሖም ፍሕትሕት እንተ በሉ ጐደሎ ታሪኽ'ዮም ክጽሕፉ ዚብል ግምት ኣሎ። እቲ ክልዓል ዘሎዎ ሕቶ ግን ስለምንታ'ዮም ዘይገበሩዎ?
